Grunnfjorden (Skjervøy)

Grunnfjorden er en fjord på sørsiden av Arnøya i Skjervøy kommune i Troms. Fjorden har innløp fra Kågsundet mellom Draugneset og Stakeneset og strekker seg to kilometer nordover til Sjøvollan.Grunnfjorden på Norgeskart.no fra Statens kartverk

Rundt fjorden ligger gården Grunnfjord og bygda Arnøyhamn. Navnet Grunnfjord ble også brukt på bygda, men da det i 1931 ble etablert postkontor her fikk det navnet Arnøyhamn siden navnet Grunnfjord var i bruk annet sted. Etter hvert ble Arnøyhamn også det vanlige navnet som ble benyttet på bygda. 

Fv347 går rundt hele fjorden. 

 Referanser 

Kategori:Fjorder i Skjervøy